ฐานะการเงินและผลการดำเนินงาน

งบการเงิน

สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2555

ผู้สอบบัญชีได้ตรวจสอบงบการเงินรวมและงบการเงินเฉพาะกิจการของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และของเฉพาะกิจการของบริษัท เมโทรซิสเต็มส์คอร์ปอเรชั่น จำกัด (มหาชน) ตามลำดับ ซึ่งประกอบด้วย งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ. ศ. 2555 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี
2554ผู้สอบบัญชีได้ตรวจสอบงบแสดงฐานะการเงินรวม ณ วันที่ 31 ธันวาคม 2554 และ 2553
งบกำไรขาดทุนเบ็ดเสร็จรวม งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท
เมโทรซิสเต็มส์คอร์ปอเรชั่น จำกัด (มหาชน) และบริษัทย่อย
และได้ตรวจสอบงบแสดงฐานะการเงินเฉพาะกิจการ งบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงในส่วนของผู้ถือหุ้นเฉพาะกิจการ
และงบกระแสเงินสดเฉพาะกิจการสำหรับปี สิ้นสุดวันเดียวกันของแต่ละปีของบริษัท
เมโทรซิสเต็มส์คอร์ปอเรชั่น จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี
ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน
ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2553

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2553 และ 2552 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของ แต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2553 และ 2552 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และ งบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[][]

[]

[]

[]

คำอธิบายและการวิเคราะห์ฐานะการเงินและผลการดำเนินงานของฝ่ายบริหาร

ผลการดำเนินงานของบริษัทฯ และบริษัทย่อย สำหรับปีสิ้นสุดวันที่ 31 ธันวาคม พ.ศ. 2555
และฐานะการเงินรวมของบริษัทฯ และบริษัทย่อย ณ วันที่ 31 ธันวาคม พ.ศ. 2555

ผลการดำเนินงาน

ในปี 2555 บริษัทฯ และบริษัทย่อยมีรายได้รวมทั้งสิ้น 6,446 ล้านบาท เทียบกับปี 2554 จำนวน
6,211 ล้านบาท เพิ่มขึ้นจำนวน 235 ล้านบาท คิดเป็นร้อยละ 3.8
โดยแบ่งเป็นรายได้จากการขายสินค้าและการให้บริการ จำนวน 6,383 ล้านบาท
เพิ่มขึ้นจากงวดเดียวกันของปีก่อน 195 ล้านบาท คิดเป็นร้อยละ 3.1 ขณะที่มีรายได้อื่นๆ จำนวน
32 ล้านบาท เพิ่มขึ้นจากงวดเดียวกันของปีก่อน 10 ล้านบาท คิดเป็นร้อยละ 46.2

โดยรายได้จากการขายสินค้าและการให้บริการ สามารถแบ่งตามกลุ่มผลิตภัณฑ์ ดังนี้

- รายได้จากกลุ่มผลิตภัณฑ์ฮาร์ดแวร์ (ESG) จำนวน 2,285 ล้านบาท คิดเป็นสัดส่วนร้อยละ 35.6
จากรายได้จากการขายสินค้าและการให้บริการทั้งหมด ลดลงจากงวดเดียวกันของปีก่อน 382
ล้านบาท หรือร้อยละ 14.3

- รายได้จากกลุ่มผลิตภัณฑ์ซอฟต์แวร์โซลูชั่น (SIG) จำนวน 1,920 ล้านบาท คิดเป็นสัดส่วนร้อยละ
29.9 จากรายได้จากการขายสินค้าและการให้บริการทั้งหมด เพิ่มขึ้นจากงวดเดียวกันของปีก่อน
310 ล้านบาท หรือร้อยละ 19.3

- รายได้จากกลุ่มผลิตภัณฑ์วัสดุสิ้นเปลือง (OSG) จำนวน 2,173 ล้านบาท คิดเป็นสัดส่วนร้อยละ
33.9 จากรายได้จากการขายสินค้าและการให้บริการทั้งหมด เพิ่มขึ้นจากงวดเดียวกันของปีก่อน
270 ล้านบาท หรือร้อยละ 14.2

บริษัทมีกำไรขั้นต้นลดลงจากปีก่อนจำนวน 24 ล้านบาท คิดเป็นร้อยละ 2.6
เนื่องจากการแข่งขันในตลาดไอทีที่เพิ่มมากขึ้น โดยอัตรากำไรขั้นต้นปรับตัวลดลงจากร้อยละ 15.1
ในปี 2554 เป็น 14.3 ในปี 2555บริษัทมีค่าใช้จ่ายขายและบริหาร
และค่าตอบแทนผู้บริหารเพิ่มขึ้นจำนวน 23 ล้านบาท คิดเป็นร้อยละ 3.6 อย่างไรก็ตาม
เมื่อเทียบสัดส่วนค่าใช้จ่ายขายและบริหาร
และค่าตอบแทนผู้บริหารต่อรายได้จากการขายสินค้าและบริการในปี 2555 คิดเป็นสัดส่วนร้อยละ
10.6 ซึ่งเท่ากับสัดส่วนปี 2554 ส่งผลให้บริษัทมีกำไรสุทธิจากการดำเนินงานปกติจำนวน 192
ล้านบาท เท่ากับกำไรสุทธิจากการดำเนินงานปกติในปี 2554

อย่างไรก็ตาม ทางบริษัทมีรายได้จากการกลับรายการประมาณการหนี้สินความเสียหายจากคดีความ
จำนวน 31 ล้านบาท และมีค่าใช้จ่ายการตั้งประมาณการความเสียหายจากคดีความ จำนวน 2
ล้านบาท ส่งผลให้บริษัทรายงานกำไรสุทธิเป็นจำนวน 221 ล้านบาท เทียบกับปี 2554 จำนวน 104
ล้านบาท เพิ่มขึ้นจำนวน 117 ล้านบาท คิดเป็นร้อยละ 112 อัตรากำไรสุทธิคิดเป็นร้อยละ 3.4
เพิ่มขึ้นจากปีก่อนที่อัตรากำไรสุทธิร้อยละ 1.7 ส่วนของอัตราผลตอบแทนผู้ถือหุ้น มีอัตราร้อยละ
17.6 เพิ่มขึ้นจากปีก่อน ซึ่งมีอัตราร้อยละ 8.7

ฐานะการเงิน

สินทรัพย์รวมของบริษัท ณ 31 ธันวาคม 2555 มีมูลค่าทั้งสิ้น 2,495 ล้านบาท เพิ่มขึ้น 35 ล้านบาท
หรือร้อยละ 1.4 เมื่อเทียบกับ ณ 31 ธันวาคม 2554 ที่มีมูลค่าทั้งสิ้น 2,461 ล้านบาท
โดยเกิดจาก

- สินทรัพย์หมุนเวียนเพิ่มขึ้นจาก 1,780 ล้านบาทเป็น 1,784 ล้านบาท เพิ่มขึ้นคิดเป็นร้อยละ 0.2
สาเหตุเกิดจากเงินสดและรายการเทียบเท่าเงินสดเพิ่มขึ้น 60 ล้านบาท
ลูกหนี้การค้าและลูกหนี้อื่นๆเพิ่มขึ้น 5 ล้านบาท, ลูกหนี้ตามสัญญาเช่าการเงินเพิ่มขึ้น 12 ล้านบาท
สินทรัพย์หมุนเวียนอื่นเพิ่มขึ้น 6 ล้านบาท ขณะที่สินค้าคงเหลือลดลง จำนวน 78 ล้านบาท

- สินทรัพย์ไม่หมุนเวียนเพิ่มขึ้นจาก 681 ล้านบาท เป็น 711 ล้านบาท เพิ่มขึ้นคิดเป็นร้อยละ 4.5
สาเหตุหลักเกิดจากการเพิ่มขึ้นของลูกหนี้ตามสัญญาเช่าการเงิน 50 ล้านบาท, การลดลงของที่ดิน
อาคารและอุปกรณ์อื่น 26 ล้านบาท การลดลงของเงินลงทุนในบริษัทร่วม 5 ล้านบาท
ขณะที่สินทรัพย์อื่นๆ เพิ่มขึ้น 11 ล้านบาท

บริษัทมีหนี้สินรวม ณ 31 ธันวาคม 2555 เท่ากับ 1,179 ล้านบาท และ ณ 31 ธันวาคม 2554
เท่ากับ 1,276 ล้านบาท ลดลงเท่ากับ 96 ล้านบาท หรือคิดเป็นร้อยละ 7.6 โดยเกิดจาก

- หนี้สินหมุนเวียนลดลงจาก 1,066 ล้านบาทเป็น 1,028 ล้านบาท ลดลงคิดเป็นร้อยละ 3.6
สาเหตุหลักเกิดจากการลดลงของเจ้าหนี้และเจ้าหนี้อื่นจำนวน 84 ล้านบาท
ขณะที่เงินเบิกเกินบัญชีและเงินกู้ยืมสถาบันการเงิน และหนี้สินอื่น เพิ่มขึ้น 35 ล้านบาทและ 10
ล้านบาท ตามลำดับ

- หนี้สินไม่หมุนเวียนลดลงจำนวน 58 ล้านบาท จาก 209 ล้านบาท เป็น 151 ล้านบาท
ลดลงคิดเป็นร้อยละ 27.7 เกิดจากการประมาณการความเสียหายจากคดีความลดลง 56 ล้านบาท
และหนี้สินภายใต้สัญญาเช่าการเงินลดลง 10 ล้านบาท ขณะที่ภาระผูกพันผลประโยชน์พนักงานเพิ่มขึ้น
8 ล้านบาท

ส่วนของผู้ถือหุ้นรวม ณ 31 ธันวาคม 2555 เท่ากับ 1,316 ล้านบาท และ ณ 31 ธันวาคม 2554
เท่ากับ 1,185 ล้านบาท เพิ่มขึ้นเท่ากับ 131 ล้านบาทหรือคิดเป็นร้อยละ 11.1
เนื่องจากบริษัทมีกำไรสุทธิที่เพิ่มขึ้นจากปีก่อน และมีการจ่ายเงินปันผลในปี 2555 ในอัตราหุ้นละ
0.25 บาท รวมเป็นเงิน 90 ล้านบาท

อัตราส่วนสภาพคล่องของบริษัท ณ สิ้นปี 2555 เท่ากับ 1.74 ดีขึ้นจากเดิมที่ 1.67 เมื่อสิ้นปี 2554
ขณะที่อัตราส่วนหนี้สินต่อส่วนของผู้ถือหุ้น ณ ปี 2555 เท่ากับ 0.90 เท่า ลดลงจากปี 2554
ซึ่งเท่ากับ 1.08 เท่า หนี้สินที่ลดลงส่วนใหญ่เกิดจากประมาณหนี้สินความเสียหายจากคดีความ
เจ้าหนี้การค้าและเจ้าหนี้อื่น ขณะเดียวกันส่วนของผู้ถือหุ้นเพิ่มขึ้นจากกำไรสุทธิที่มากขึ้นจากปีก่อน

กระแสเงินสด

บริษัทมียอดเงินสดและรายการเทียบเท่าเงินสดเพิ่มขึ้นสุทธิ 60 ล้านบาท เป็น 184 ล้านบาท ณ
สิ้นปี 2555 โดยเกิดจาก

-กระแสเงินสดสุทธิได้มาจากการดำเนินงานของบริษัท มีจำนวน 172 ล้านบาท
โดยสาเหตุหลักเกิดจากกำไรก่อนค่าใช้จ่ายภาษีเงินได้จากการดำเนินงาน จำนวน 277 ล้านบาท
การเปลี่ยนแปลงในสินค้าคงเหลือลดลง 97 ล้านบาท ลูกหนี้ตามสัญญาเช่าการเงินเพิ่มขึ้น 62
ล้านบาท เจ้าหนี้การค้าและเจ้าหนี้อื่นลดลง 86 ล้านบาท
และประมาณการหนี้สินความเสียหายจากคดีความลดลง 27 ล้านบาท

-กระแสเงินสดสุทธิใช้ไปในกิจกรรมการลงทุนของบริษัท มีจำนวน 50 ล้านบาท
เนื่องจากบริษัทมีการซื้อทรัพย์สินถาวรเพิ่มขึ้น

-กระแสเงินสดสุทธิใช้ไปในกิจกรรมการจัดหาเงินของบริษัท มีจำนวน 62 ล้านบาท
เนื่องจากบริษัทมีเงินกู้ยืมระยะสั้นจากสถาบันการเงินและเงินสดรับจากการขายและเช่ากลับคืนเพิ่มขึ้น
35 ล้านบาทและ 39 ล้านบาทตามลำดับ ขณะที่บริษัทมีการจ่ายชำระหนี้สินภายใต้สัญญาเช่าการเงิน
จำนวน 45 ล้านบาท และมีการจ่ายเงินปันผล จำนวน 90 ล้านบาท

ค่าตอบแทนผู้สอบบัญชี

บริษัทฯ และบริษัทย่อยจ่ายค่าตอบแทนการสอบบัญชีให้แก่ผู้สอบบัญชีของบริษัทฯ และบริษัทย่อย ในปี
2555 จำนวนเงินรวม 2,066,000 บาท